Evreii din Bucovina 


-evreii rădăuţeni- 


Istoria Bucovinei Habsburgice cuprinsă între 1774-1918 reprezintă un interval destul de 
complex și dens din istoria unui spaţiu central-european conectat la cultura și spiritualitatea 
germană. Redus ca dimensiune (10.442 km pătrați), spaţiul Bucovinei a fost intens colonizat cu 
grupuri etnice variate ca limbă şi origini, devenind provincia cu cea mai mare varietate etnică din 
întreaga Europă. 


În construcţia şi dezvoltarea Bucovinei istorice un rol cu totul aparte l-au avut evreii. 
Aceştia au dovedit în timp o extraordinară capacitate de adaptare iar stabilirea lor în viitoarea 
provincie habsburgică este strâns legată de intensificarea comerţului pe drumurile comerciale 
care făceau legătura între Lvov şi pieţele de desfacere din sudul litoralului Mării Negre. Anumite 
documente menţionează prezenţa lor încă din vremea domnitorului Alexandru cel Bun, când se 
ocupau de comerțul cu vin, rachiu, oi, cai, cereale, bumbac, stofăl. Mulţi dintre evrei erau 
cunoscuți și apreciați drept meseriaşi, indiferent de domeniu. 


Primele comunități mozaice din spațiul bucovinean au fost cele de la Suceava şi Siret, iar 
o a treia a fost in secolul al XVIII-lea la Cernăuţi. Foarte rapid în perioada de început a 
administraţiei austriece au fost organizate și recunoscute cinci comunități mozaice în Bucovina 
precum Suceava, Siret, Cernăuţi, Sadagura si Vijniţa. 


Joseph al II-lea de Habsburg a fost primul monarh din Europa Centrală care a înfăptuit 
reforne autentice în favoarea evreilor. El a desființat obligativitatea ca evreii să poarte semnul 
galben, capitația obligatorie, interdicția ca aceștia să urmeze anumite universități precum şi 
anumite restricții comerciale. Impactul acestor reforme a depins foarte mult de modul în care 
autorităţile le-au respectat, intrucât adesea au fost ignorate sau încălcate. 


O lege austriacă din 1787 îi obliga pe evrei să poarte nume şi prenume cu rezonanță 
germană. În practică, se oferea mită autorităţilor pentru a se obţine nume germane frumoase 
derivate din flori sau pietre preţioase: Lilienthal, Edelstein, Diamant, Saphir, Rosenthal”. Erau 
cunoscute și nume precum Kluger şi Fröhlich. Majoritatea evreilor erau împărțiți de către 
funcționarii austrieci în patru categorii: Weiss, Schwartz, Gross şi Klein. Unii evrei săraci 
primeau nume precum Eselkopf (cap de măgar), Schmalz (grăsime), Borgenicht (nu 

împrumuta)’. Alţii erau numiţi după locurile de naştere: Brod, Epstein, Ginzberg, Landau, 
Shapiro, Dreyfus, Horowitz si Possner. Evreii cu descendență sacerdotală puteau solicita nume 
precum Levi, Cohen, Kahn, Katz care, apoi, la presiunea autorităţilor habsburgice, erau 
germanizate in Katzman, Cohnstein, Aronstein, Levinsthal”. 


Evreii din Bucovina s-au bucurat de o situaţie și un statut mult mai bun decât confrații lor 
din alte spaţii geografice: în 1867 a avut loc emanciparea evreilor din Imperiul Austro-Ungar în 
calitate de cetăţeni cu drepturi egale. În Principatele Române însă statutul evreilor era acela de 
străin necreștin. Drumul spre emancipare a evreilor a reprezentat un proces complex, delicat şi de 
durată. Ponderea evreilor în Imperiul Habsburgic a fost cea mai mare din întreaga Europă, 
însemnând 11% din populaţia totală a Galiției la începutul secolului XX şi 5% din totalul 
populaţiei monarhiei austro-ungare. 


Comunitatea evreiască din Rădăuţi este tot atât de veche ca şi cele din Suceava şi Siret. 
Primul evreu stabilit în Rădăuţi a fost negustorul şi antreprenorul lossel Reichenberg. El a 
solicitat în 1796 Direcţiei Bunurilor din Rădăuţi aprobarea pentru înființarea unei fabrici de sticlă 
la Putna, care anul următor deja era construită. Primele familii de evrei stabilite la Rădăuți au 
fost Harth, Golschlăger, Gewălb”. Numărul evreilor rădăuțeni va creşte prin emigrarea acestora 
din Galiția și Imperiul Rus. Mulţi dintre ei se vor implica în afaceri cu material lemnos. 


Comunitatea evreilor rădăuţeni devine de sine stătătoare (până atunci depindea de cea a 
evreilor sireteni) la 12 iunie 1881. Prima sinagogă din Rădăuţi a fost construită în 1830 de către 
Eliahu Gewslb, fiind cunoscută sub numele de Gew6lb-Schull. Alte familli de evrei, precum 
Jurgrau şi Dawid Iossel Hecht, şi-au amenajat o casă de rugăciuni în propria lor locuinţă.” În 
1880, în timpul vizitei împăratului Franz Josef la Rădăuţi, comunitatea evreilor i-a solicitat 
aprobarea construcției unei sinagogi, dorind ca aceasta să fie concepută după modelul Templului 
de la Cernăuţi. Construcţia sa a început la 25 martie 1879”; între timp au avut loc dispute între 
evreii modernişti și cei tradiționaliști. 

Templul evreiesc din Rădăuţi“ 

Interiorul Templului din Rădăuţi” 


Arhitectura Templului din Rădăuţi are forma şi stilul Templului din Cernăuţi, însă cele 
două turnuri gemene acoperite de cupole aduc a catedrală ortodoxă. Tora este citită în spaţiul din 
centrul Sinagogii iar femeilor le-a fost rezervată aripa de vest. În 1888 orașul Rădăuţi avea 8 
sinagogi pentru a se ajunge la 23 în preajma celui de a doilea război mondial. Printre rabinii mai 
cunoscuţi de aici se numără: Zwi Schapira, Itzak Kunstadt, Lichenstein, David Chaim Feldman şi 
Iacob Hoffmann'. La nivelul comunităţii rădăuţene evreii care praticau diverse profesii liberale 
erau foarte cunoscuţi şi apreciaţi: tutungii (Tanner, Rozemberg, Zinger), cârciumari (Glaubach), 
croitori ( StenTzler, Liebermann), ceasornicari, mecanici (Gasler, Rosenfeld), angrosistul 
Gutmann, morarul Winkler, blănarul Koffler, florarul Kentzfield.!! 


Pictorul Avigdor Arikha (28 aprilie 1929 - 29 aprilie 2010) este o altă personalitate 
culturală radauţeană aparținând comunităţii mozaice. Acesta s-a format şi afirmat profesional în 
Cernăuţi. În 1941, fiind deportat în Transnistria, a reuşit să supraviețuiască împreună cu sora sa, 
ajungând în 1941 în Israel. Rănit în războiul de independenţă a Israelului din 1948, Avigador 

Arikha a reuşit să studieze, beneficiind de o bursă, la „Ecole des Beaux” din Paris (oraş unde s-a 
stabilit începând cu 1954). 


Comunitatea evreilor din Rădăuți a reflectat o diversitate şi în plan politic: sioniști, 
Mizrahi, poale-sionişti. Mişcarea sionistă şi-a datorat existența lui Theodor Herzl, născut la 
Budapesta (1860) şi format în mediul cultural al Vienei, alături de alți intelectuali de origine 
iudaică precum Sigmnd Freud, Stefan Zweig, Karl Kraus. Participând la primul Congres Sionist 
de la Basel iar apoi aflându-se la paris în calitate de corespondent al ziarului austriac „Neue Freie 
Press”, Theodor Herzl a receptat mesajul antisemit izvorât din scrierile lui Drumont și a înființat 
mişcarea sionistă, orientată în principal spre clădirea unui stat al evreilor. Orașul Rădăuţi a fost 
un important centru al sionismului. O parte a tineretului evreu de aici a emigrat în Israel chiar 
înainte de venirea la putere a lui Adolf Hitler în Germania. În timpul regimului Goga-Cuza, 
evreii rădăuțeni au devenit victimele violenţelor antisemite, cu atât mai mult cu cât Nechifor 
Robu, unul dintre liderii importanţi ai cuziştilor, era deputat de Rădăuți. "* 


Oraşul Rădăuţi a fost consacrat drept cel mai germanizat oraş din „Ţara Fagilor”, cum a 
fost numită Bucovina de către austrieci. Pe lânga importanta comunitate germană de aici care 
folosea limba maternă se adaugă comunitatea mozaică care utiliza limba germană alături de 
membrii altor grupuri în frunte cu românii. La Rădăuţi este documentată redactarea unor 
documente juridice în idiș, dovada a importanţei acestuia în rândurile comunități mozaice din 
oraş. Evreii bucovineni au fost purtătorii culturii şi civilizației germane într-o proporție 
semnificativă în primii ani dupa unire, pentru ca după anii '30, odată cu ascensiunea 
antisemitismului, să se orienteze spre idiş. Totuşi, la nivelul anului 1910, la Rădăuți mai 
funcționau o serie de bănci aflate în proprietatea evreilor, cele mai cunoscute fiind: „Eskompte-u. 
Sparverein f. H.u Gev”, „Judische Volksbank und Sparkasse”, „Nathan Bank Bankgeschaft”, 
„Emannuel Singer, „Lazar Lecke Bankgeschaft”. Printre evreii renumiţi se află şi industriașul 
Hersch Trichter care a înfiinţat în 1897 o mare fabrică de cărămizi, sobe şi teracote.!" În 1789 
este construită prima fabrică de bere care, în 1897 a fost cumpărată de Mechel Rudich. Fiul şi 
succesorul lui, Solomon Rudich, a înfiinţat rafinăria de spirt precum şi fabrica de lichior. 
Produsele fabricii erau de foarte bună calitate, ele fiind premiate în 1908 la Paris. În 1917 fabrica 
este incendiată de ruşi. După primul război, Solomon Rudich, împreună cu fiul său au 
reconstruit-o din temelii redându-i strălucirea de odinioară. 


Evreii din Putna făceau parte din punct de vedere administrativ din judeţul Rădăuţi. La 
Gura Putnei (Karlsberg) s-a înființat în 19070 renumită fabrică de sticlă aparținând lui Friedricht 
Fischer. Familia Fischer a devenit renumită la nivelul întregii provincii Bucovina, precum şi 
dincolo de graniţele sale. Friedricht Fischer a fost membru în Consiliul de Conducere al 
Institutului de credit pentru Comerţ și Industrie. El era nepotul lui Josef Fischer, proprietar al 

fabricilor de sticlă de la Althiitte şi Fiirsthendal şi al fermei de la Toporăuți. Erau cunoscute şi 
alte familii de evrei din Putna care se ocupau tot de comerț. Motlea Dolberg, venit în jurul anului 
1900, avea o prăvălie mare şi spațioasă, Gottfried, stabilit la Putna între anii 1926-1927, era de 
asemenea proprietarul unei pravălii. Majoritatea evreilor din Putna aveau drept ocupație 
comerțul, aveau prăvălii sau cârciumi, erau funcționari în fabrici sau instituţii (în special 
contabili şi casieri), iar unii dintre ei, precum Leiba şi Motlea Dolberg aveau afaceri cu 
cherestea. 16 

Evreii din Rădăuţi reprezintă una dintre comunităţile cu o contribuție deosebită la istoria 
şi modernizarea spațiului bucovinean. Parcursul lor în acest spaţiu a fost unul complex, delicat şi 
dificil. Având o contribuţie importantă în multe din sectoarele vieții sociale, economice, 
culturale, religioase, aceştia şi-au cultivat o individualitate aparte. 

